শীত বিদায়ের পথে প্রবল ঝড় বৃষ্টির পূর্বাভাস

কলকাতা: আবহাওয়ার (Weather) খামখেয়ালিপনায় নাজেহাল বঙ্গবাসী। কখনও খুব গরম আবার তার পরের দিনই ঠান্ডা আবহাওয়া। ফলে মানুষ কি করবে আর কি করবে না, সেই বুঝতেই গিয়েই হাঁপিয়ে উঠতে হচ্ছে তাদের।

দেশের বিভিন্ন অংশেই তাপমাত্রা ধীরে ধীরে বাড়ছে। এই পরিস্থিতিতে ফের ঝড়বৃষ্টির (Storm) পূর্বাভাস দিচ্ছে আবহাওয়া দফতর (Weather Office)। দেশের বেশ কয়েকটি রাজ্য প্রবল বৃষ্টিতে (Heavy Rain) ভিজবে।

আলিপুর আবহাওয়া দফতর জানাচ্ছে আগামী ১৯ তারিখ থেকে কলকাতা-সহ দক্ষিণবঙ্গে (South Begal) বৃষ্টির সম্ভাবনা। মূলত বৃষ্টির সম্ভাবনা দুই মেদিনীপুর, দুই চব্বিশ পরগনা, হাওড়ায়। এইসব জেলায় বিক্ষিপ্ত বৃষ্টির সম্ভাবনা রয়েছে। ২০ ফেব্রুয়ারি কলকাতা-সহ দক্ষিণবঙ্গের সব জেলাতেই বৃষ্টি হবে। হালকা মাঝারি বৃষ্টিপাতের সম্ভাবনা।

আরও পড়ুন: প্রাথমিকে নিয়োগ ‘দুর্নীতি’তে দিব্যেন্দু -ভারতী ঘোষদেরও সুপারিশ ছিল, জমা পড়ল রিপোর্ট

অন্যদিকে দিল্লি (Delhi), বিহার (Bihar), হরিয়ানা (Haryana), রাজস্থানে (Rajasthan) তাপমাত্রা (Temperatue) এখন অনেকটাই উপরের দিকে। কিন্তু সেই পথের কাঁটা পশ্চিমী ঝঞ্ঝা। উত্তরপ্রদেশে দিনের বেলা তাপমাত্রা অনেকটা উপরের দিকে থাকলেও রাতের দিকে তা অনেকটাই কমছে। তবে শনিবার থেকে আবহাওয়ার বড় বদল হতে পারে বলেই মনে করছে আবহাওয়া দফতর।

উত্তরপ্রদেশের বিভিন্ন অংশে হালকা থেকে মাঝারি বৃষ্টিপাতের পূর্বাভাস। বইবে ঝোড়ো হাওয়া। রাজস্থানে শনিবার থেকে আকাশ মেঘলা থাকবে। হালকা থেকে মাঝারি বৃষ্টিপাতের সম্ভাবনা। পরিস্থিতি আগামী চারদিন ধরে চলবে। তবে যদি পশ্চিমী ঝঞ্ঝার দাপট বাড়ে তাহলে সেখান থেকে বৃষ্টির পরিমান আরও বাড়বে বলেই খবর মিলেছে।

অন্যদিকে পশ্চিমবঙ্গে রাতের দিকে আকাশ পরিষ্কার থাকবে। দিনের বেলা রোদের দেখা মিলবে। ফলে হালকা শীতের আমেজ থাকবে। দিনের বেলা সর্বোচ্চ তাপমাত্রা থাকবে ৩০ ডিগ্রির কাছে। অন্যদিকে রাতের বেলা তাপমাত্রা থাকবে ১৫ থেকে ১৬ ডিগ্রির কাছে। জেলার বিভিন্ন প্রান্তে কুয়াশার আধিক্য থাকবে।