বাংলায় শীতের কাঁপুনি কবে থেকে শুরু ?

ওয়েবডেস্ক- নভেম্বরেই শুরু শীতের (Winter) ব্যাটিং, এবার জাঁকিয়ে শীত পড়ার অপেক্ষায় বঙ্গবাসী। তীব্র গরমের দাবদহ, নিত্যদিন বৃষ্টির অস্বস্তি কাটিয়ে এবার শীতের আমেজ নিচ্ছে দুই বঙ্গের মানুষ। দক্ষিণবঙ্গে আপাতত শুষ্ক আবহাওয়া। তাপমাত্রার (T emperature) খুব একটা পরিবর্তন নেই আগামী চার পাঁচ দিনে। স্বাভাবিকের তুলনায় দু থেকে তিন ডিগ্রি সেলসিয়াস নিচে থাকবে তাপমাত্রা। পশ্চিমী হাওয়ায় শীতের আমেজ বাড়বে। রাতে শিশির এবং খুব সকালে দু এক জায়গায় হালকা কুয়াশার সম্ভাবনা।

পশ্চিমের জেলাগুলির তাপমাত্রা নেমেছে ১৩ থেকে ১৪ ডিগ্রি সেলসিয়াসের মধ্যে আর কলকাতাতেই কমছে পারদ। কলকাতার তাপমাত্রা ১৭ ডিগ্রি সেলসিয়াসের আশেপাশে। আলিপুর আবহাওয়া দফতর সূত্রে খবর, এখন রাজ্যের বৃষ্টির কোনও সম্ভাবনা নেই। নভেম্বরের শেষ থেকেই দক্ষিণবঙ্গে শীতল হাওয়ার জোর আরও বলেই মত আবহবিদদের।

আবহাওয়া দফতর (Weather Office) সূত্রে খবর, নভেম্বরের শেষ বা ডিসেম্বরের শুরু থেকে উত্তর- পশ্চিম দিকের উত্তর-পশ্চিম দিকের শীতল হাওয়ার প্রভাব আরও বাড়বে, ফলে কমবে তাপমাত্রা। ডিসেম্বরের প্রথম সপ্তাহ থেকেই কলকাতা এবং আশপাশে শীতের প্রভাব প্রবল হবে। আগামী তিন থেকে চারদিনের মধ্যে দক্ষিণবঙ্গে জেলাগুলি তাপমাত্রা আরও নামতে থাকবে। দক্ষিণবঙ্গের সব জেলাতেই পারদ নিম্নমুখী। আগামী কয়েকদিনে তাপমাত্রা খুব বেশি না কমলেও শুষ্ক আবহাওয়া থাকবে। স্বাভাবিকের তুলনায় ২ থেকে ৩ ডিগ্রি তাপমাত্রা কমবে। সকালের দিকে হালকা কুয়াশা থাকলে ঘন কুয়াশার দাপট নেই।

অপরদিকে উত্তরবঙ্গেও বৃষ্টি থেকে স্বস্তি। আগামী কয়েকদিন তাপমাত্রার বিশেষ কোনও হেরফের হবে না। দার্জিলিং ও কালিম্পঙে হালকা বৃষ্টির তবে মোটের উপর বাকি জেলাগুলিতে আবহাওয়া শুষ্ক থাকবে। স্বাভাবিকের তুলনায় তাপমাত্রা দুই থেকে তিন ডিগ্রি সেলসিয়াস নিচে থাকবে। আগামী ৪ থেকে ৫ দিনে তাপমাত্রার কোন পরিবর্তন নেই। উত্তরবঙ্গের পার্বত্য এলাকায় সব থেকে কম তাপমাত্রা ছিল দার্জিলিঙে ৮ ডিগ্রি সেলসিয়াস ঘরে।

আরও পড়ুন- বঙ্গে শীতের স্পেল শুরু, আরও বাড়বে ঠান্ডা? দেখুন আবহাওয়ার লেটেস্ট আপডেট

রবিবার থেকেই কলকাতায় পারদ পতন হতে শুরু করেছে। তাপমাত্রা ২০ ডিগ্রি নিচে নামতে শুরু করে, মঙ্গলবার শহরের তাপমাত্রা ১৮ ডিগ্রি সেলসিয়াস তবে বুধেই সেটি নেমে দাঁড়ায় ১৭ ডিগ্রিতে, স্বাভাবিকের তিন ডিগ্রি কম থাকবে। শীতের আমেজ চলবে উইকেন্ডেও। কলকাতার আজ সর্বনিম্ন তাপমাত্রা ১৭.১ ডিগ্রি। দিনের সর্বোচ্চ তাপমাত্রা ছিল ২৮ডিগ্রি।

দেখুন আরও খবর –